burgasdotpro/wikipedia huggingface dataset:
West Memphis Three

Pod menom West Memphis Three sú v Spojených štátoch amerických známi traja mladí muži, ktorí v roku 1993 údajne spáchali vraždu troch osemročných detí, a ktorí boli v tom istom roku uväznení a odsúdení. Tento prípad vzbudil veľkú pozornosť médií, pretože existujú aj oporné body, ktoré nasvedčujú tomu, že by mohlo ísť o justičný omyl. Prípad je stále aktuálny, prebieha vyšetrovanie a momentálne sa novými forenznými metódami porovnávajú vzorky DNA z miesta činu so vzorkami DNA obvinených. Genetické dôkazy nasvedčujú, že skutočne ide o justičný omyl.
Aktuálny vývoj.
V júli 2007 bol predložený nový forenzný materiál. Okrem toho sa zistilo, že ani jedna z DNA vzoriek nájdených na mieste činu, nie je zhodná s genetickými vzorkami obvinených, ale so vzorkou nevlastného otca jedného z obvinených a jeho kamarátom, s ktorým sa v deň činu údajne stretol.
Obhajoba odsúdeného na trest smrti podala žiadosť o konzultáciu z dôvodu zámeru obnovenia procesu, ktorú zodpovedný sudca v septembri 2008 zamietol.
V novembri 2010 najvyšší súd po verbálnej konzultácii obhajoby toto rozhodnutie odvolal a pre všetkých troch obvinených nariadlil nový termín konzultácie, pri ktorej sa má rozhodnúť, či súdny proces bude obnovený.
Pozadie príbehu.
V čase činu mali obvinení 16 a 18 rokov. V máji v roku 1993 údajne zviazali, týrali a zabili troch osemročných chlapcov, pričom podľa pitvy jedna z obetí zomrela na vykrvácanie spôsobené reznými ranami a ďalšie dve boli utopené. Najstarší z predpokladaných páchateľov bol odsúdený na trest smrti prostredníctvom injekcie s jedom a ostatní dvaja mladiství na trest väzením. Polícia bola následne v rôznych publikáciách ako aj v nižšie uvedenom dokumentárnom filme kritizovaná, že pri vyšetrovaní tohto prípadu nepostupovala starostlivo, a že neboli zohľadnené alternatívne hypotézy a niektoré stopy boli zahladené. Okrem toho boli obžalovaní zo strany justície obvinení zo satanistických skutkov podľa takých indícií ako sú obľúbená hudba a štýl obliekania sa.
Verejné reakcie.
Prípad na verejnosti vyvolal vlnu solidarity s obvinenými. Viaceré prominentné osobnosti a skupiny (napríklad skupina Pearl Jam) vydali na podporu West Memphis Three albumy alebo pesničky. Dodnes boli v americkej televízii odvysielané dve dokumentácie, ktoré sa s týmto prípadom kriticky zaoberajú a okrem toho vyšli k prípadu dve knihy a plánuje sa natočiť aj film.
Záver príbehu.
Všetci traja boli prepustení po 18 rokov a 74 dňoch vo väzení. Najviac im pomohli DNA vzorky z miesta činu, ktoré sa nezhodovali ani s jedným z odsúdených. Obnoveniu prípadu a skúmaniu nových dôkazov významnej pomohli dokumntárne filmy, ktoré poukazovali na nezrovnalosti v prípade.
Planetárna kôra

Planetárna kôra je vonkajšia pevná vrstva planéty. Nachádza sa iba pri terestriálnych planétach, pri plynných obroch sa nenachádza. Pre vznik kôry je potrebné, aby planéta niekde vo svojej histórii prešla etapou gravitačnej diferenciácie. Vo všeobecnosti je planetárna kôra tvorená horninami menšej hustoty ako nižšie vrstvy. Pokiaľ je vo vnútri planéty dostatok energie na roztavenie vnútorných hornín (napr. Zem), potom môže planetárna kôra plávať na vnútorných vrstvách.
Pri niektorých mesiacoch planét došlo tiež ku gravitačnej diferenciácii, takáto kôra sa potom nazýva mesačná kôra.
Planetárna kôra planét Slnečnej sústavy.
Merkúr.
Priemerná hustota kôry planéty Merkúr sa pohybuje okolo 3000 kg/m3 a je tvorená prevažne zo silikátového materiálu. Odhad jej hrúbky je asi . Kôra bola v minulosti pretváraná sopečnou činnosťou, pretože na povrchu Merkúru sa nachádzajú rozsiahle hladké plochy, tvorené pravdepodobne čadičom.
Venuša.
Kôra Venuše je hrubá približne . Existuje teória, že Venuša neuvoľňuje vnútornú energiu pohybom tektonických dosiek ako Zem, ale namiesto toho v pravidelných intervaloch vyvoláva masívnu vulkanickú činnosť, vplyvom ktorej sa jej povrch zalieva čerstvou lávou. Túto teóriu podporuje skutočnosť, že najstaršie geologické útvary na povrchu sú staré iba 800 miliónov rokov, zatiaľ čo zvyšok povrchu je mladší (rádovo niekoľko 100 miliónov rokov). V súčasnosti sa predpokladá, že Venuša je stále vulkanicky aktívna v izolovaných geologických obdobiach. Predpokladá sa, že 90 % povrchu tvorí nedávno stuhnutá čadičová láva, ktorá je len zriedka prerušovaná meteoritickými krátermi. Malý počet impaktných porúch napovedá, že povrch bol len nedávno zmenený vplyvom sopečnej aktivity.
Zem.
Hrúbka zemskej kôry sa pohybuje od do . Najhrubšia je na kontinentoch pod pohoriami, najtenšia (6) pod oceánmi, kde chýba žulová vrstva. Dokonca existujú oblasti, kde sa zemská kôra vôbec nenachádza. Počas vývoja Zeme sa do kôry zo zemského plášťa presunuli ľahko taviteľné a špecificky ľahšie zložky, hlavne zlúčeniny Si, K, Al, Ca, Na a iné. Priemerná hustota kôry je /m³.
Mars.
Z merania sondy Mars Global Surveyor vyplýva, že za predpokladu, že hustota kôry Marsu je /m³, je jej minimálna stredná hrúbka . Na južnej pologuli by bola priemerná hrúbka približne a na severnej približne , s maximom v oblasti Tharsis. Iné analýzy gravitačného poľa a topografie Marsu ale naznačujú, že skutočná hrúbka kôry môže byť ešte väčšia, ak platí predpoklad, že oblasť južných vysočín vznikla veľmi skoro v histórii, a miestna topografia nebola neskôr pozmenená. V tom prípade je priemerná stredná hrúbka odhadovaná na 57±. Na základe analýzy geochemických a geofyzikálnych dát je tiež možné určiť maximálnu strednú hrúbku kôry na približne . Všetky tieto údaje naznačujú, že kôra Marsu je všeobecne hrubšia ako kôra Zeme, čo môže súvisieť s absenciou doskovej tektoniky na "červenej planéte".
Magmatický oceán

Magmatický oceán je geologické označenie pre rozsiahlu oblasť vyvretej magmy na povrchu, ktorá najskôr vznikala na začiatku formovania planét. V tej dobe bol povrch planét roztavený a bez pevnej kôry. Tieto oblasti pomaly stuhli a vytvorili rozsiahle oblasti vyvretých hornín. Pre Zem je existencia magmatického oceánu diskutabilná a zatiaľ sa ju nepodarilo petrologicky ani geochemicky preukázať.
Boboty

Boboty () je názov horského masívu v Krivánskej Malej Fatre. 
Polohopis.
Masív leží na severnej časti pohoria a tvorí ho dlhý hrebeň smerom zo západu na východ. Na východe tvoria hranicu Tiesňavy a na západe s Jánošíkovými dierami a sedlom Vrchpodžiar. So severu masív ohraničuje obec Terchová a jej časť Biely Potok. Na juhu sa nachádza Nová dolina vo Vrátnej a osada Štefanová.
Geológia.
Severné a južné svahy masívu tvoria strmé dolomitové útvary. Eróziou sú v skalách vymodelované formácie ako strmé steny a časť skalnatého hrebeňa. Útvary nie sú tak viditeľné ako pri blízkom Veľkom a Malom Rozsutci.
Príroda.
Boboty sú pokryté bukovo-jedľovými lesmi s podielom smreka. Na severných svahoch, ktoré zostupujú do údolia Bieleho potoka je niekoľko lúk. V častiach na vrchole sa nachádzajú porasty kosodreviny a jarabiny ("Sorbus aria"). Väčšia časť masívu je súčasťou Národnej prírodnej rezervácie Tiesňavy.
Turistika.
Pod masívom sa nachádza hotel Boboty. Vrchol a hrebeň na Bobotách je prístupný iba po zeleno označenej turistickej značke smerom z Tiesňav do sedla Vrchpodžiar. Odtiaľ pokračujú trasy na obľúbené lokality Rozsutce alebo Jánošíkove diery alebo na druhej strane na Sokolie.
Maurice René Fréchet

Maurice René Fréchet (* 2. september 1878, Maligny, Francúzsko - † 4. jún 1973, Paríž) bol francúzsky matematik, ktorý výrazne prispel v oblasti všeobecnej topológie, ale aj v matematickej analýze, teórii pravdepodobnosti a štatistike. 
Vo svojej práci "Sur quelques points du calcul fonctionnel" z roku 1906 prišiel s pojmom metrického priestoru, je tiež pôvodcom konceptu kompaktnej množiny. Patril tiež medzi zakladateľov funkcionálnej analýzy. Maurice Fréchet nadviazal vo svojom článku "Sur la loi de répartion de certaines grandeurs geographiques" na článok "Deux types fondamentaux de distribution statistique" (1938) (česky "Přírodní dualita statistického rozložení" (1941)) českého geografa, demografa a štatistika Jaromíra Korčáka.
Rameno Pravítka

Rameno Pravítka (- názov najmä pre vnútornú časť Galaxie; iné názvy: Rameno Pravítka-Labute, najmä vo vonkajšej časti Galaxie Rameno Labute, rameno Perzea+I, len vo vonkajšej časti Galaxie (aj) Vonkajšie rameno; angl. "Norma arm, Norma-Cygnus arm, Cygnus arm, Perseus + I arm, Outer arm") je jedno zo špirálových ramien vychádzajúcich z jadra Galaxie. Jeho polomer je približne 15,5 ± 2,8 kpc a leží vo vnútri ramena Perzea, cez ktoré prechádza obežná dráha nášho Slnka. Je pomenované po súhvezdí Pravítko.
Naša galaxia, podobne ako mnohé ďalšie galaxie podobného typu, obsahuje veľké množstvo hviezd, ktoré sú pomocou gravitačných síl usporiadané do relatívne plochého disku. Tento disk rotuje okolo hustej centrálnej masy hviezd pohybujúcich sa väčšou rýchlosťou ako hviezdy na okraji disku. Dôsledkom tohto správania sú špirálové štruktúry v podobe ramien.
Z dôvodu rôznych gravitačných síl sa tvoria jedinečné špirálové ramená, v ktorých sa nachádza veľký počet hviezd.
Ondrej Otčenáš

Ondrej Otčenáš (* 6. marec 1987, Piešťany, Slovensko) je slovenský hokejový útočník.
Klubový hokej.
Otčenáš je odchovancom Trenčína. V roku 2005 bol draftovaný klubom Carolina Hurricanes v 4. kole ako 123. v poradí. V sezóne 2005/2006 pôsobil v klube zámorskej OHL – Plymouth Whalers, kde nastúpil v 50 zápasoch základnej časti (5 gólov, 6 asistencií). Po sezóne nasledoval návrat do Európy, kde obliekal ešte juniorské dresy Martina a Jihlavy. V sezónach 2009/2010, 2010/2011, 2011/2012 pôsobil v klube HKm Zvolen. Pred sezónou 2012/2013 podpísal ročnú zmluvu s extraligovým nováčikom – ŠHK 37 Piešťany.
Reprezentačný hokej.
Reprezentoval Slovensko na Majstrovstvách sveta v ľadovom hokeji hráčov do 18 rokov v roku 2005.
Futbal na Letných olympijských hrách 2012 – muži

Mužský turnaj vo futbale na Letných olympijských hrách 2012 prebiehal od 26. júla do 11. augusta v Londýne a ďalších piatich mestách Spojeného kráľovstva vrátane Walesu a Škótska. Na turnaji sa zúčastnilo 16 mužstiev, za ktoré podľa pravidiel FIFA môžu hrať hráči vo veku najviac 23 rokov, pričom v každom mužstve sú povolení aj traja hráči starší ako 23 rokov.
Ayala

Ayala je ženské krstné meno. V hebrejčine toto meno znamená "gazela, laň, koza". V baskickom jazyku je Ayala priezvisko znamenajúce "pastva na svahu".
Ferdinand von Lindemann

Carl Louis Ferdinand von Lindemann (* 12. apríl 1852, Hannover, Nemecko, vtedy Hannoverské kráľovstvo - † 6. marec 1939, Mníchov, Nemecko) bol nemecký matematik. Je známy najmä vďaka svojmu dôkazu transcendentnosti čísla π, t. j. dôkazu, že číslo π nie je koreňom žiadneho polynómu s racionálnymi koeficientami, ktorý publikoval v roku 1882.
Josef Kramer

Josef Kramer (* 10. november 1906 Mníchov, Nemecké cisárstvo – † 13. december 1945 Hameln, Nemecko) bol dôstojník SS (SS-Hauptsturmführer), vojnový zločinec a veliteľ viacerých koncentračných táborov počas 2. svetovej vojny. V SS dosiahol hodnosť SS-Hauptsturmführer (kapitán).
Život.
Narodil sa v Mníchove ako dieťa Theodora Kramera a Marie Kramerovej. V roku 1915 sa presťahovali z Mníchova do Augsburgu. V roku 1931 vstúpil do NSDAP a o rok neskôr sa stal príslušníkom SS. Počas vojny pôsobil vo viacerých koncentračných táboroch (Dachau, Sachsenhausen a Mauthausen). Neskôr od roku 1940 poradca Rudolfa Hössa v koncentračnom tábore Auschwitz I. V apríli 1941 sa stal veliteľom tábora Natzweiler-Struthof. Od 8. mája 1944 do 25. novembra 1944 pôsobil ako veliteľ koncentračného tábora Auschwitz-Birkenau. Neskôr bol veliteľom koncentračného tábora Bergen-Belsen, kde ho aj zatkli britskí vojaci. Za svoje zločiny bol odsúdený a 13. decembra 1945 obesený.
Smrť.
Kramer bol popravený spolu s ďalšími 45 funkcionármi a členmi strážnych jednotiek (vrátane 17 žien). Boli súdení britským súdom v Lüneburgu. Proces trval 2 mesiace.
Judith Andersonová

Dame Judith Andersonová, AC, DBE (* 10. február 1897, Adelaide, Austrália† 3. január 1992, Santa Barbara, Kalifornia, USA), vlastným menom Frances Margaret Anderson, bola austrálska herečka, držiteľka dvoch Emmy Award a jednej Tony Award.
Na javisku profesionálne debutovala pod menom Francee Anderson roku 1915 ako Stephanie v hre "A Royal Divorce" v sydneyskom Theatre Royal. O niekoľko rokov neskôr sa presťahovala do USA, kde v roku 1922 po prvý raz vystúpila na Broadwayi. Veľký úspech zaznamenala o rok neskôr už pod menom Judith Anderson v inscenácii "Cobra". V priebehu 30. až 50. rokov 20. storočia sa stala veľkou broadwayskou hviezdou, hrala v mnohých divadelných hrách, roku 1948 za rolu Médei vo verzii Euripidesovej tragédie získala Tony Award.
Od 40. rokov 20. storočia pôsobila tiež vo filme (výnimka bola snímka "Blood Money" z roku 1933), za rolu pani Danversovej v Hitchcockovom filme "Rebecca" (1940) bola nominovaná na Oscara pre najlepšiu herečku vo vedľajšej úlohe. Postupne sa objavila napr. v snímkach "Laura" (1944) a "And Then There Were None" (1945). V 50. rokoch 20. storočia sa presadila aj v televíznej produkcii, v rokoch 1954 a 1960 získala Emmy Award, vždy za rolu Lady Macbeth v sfilmovanom "Macbethovi". Jej filmová kariéra pokračovala aj naďalej, hrala napr. v snímke "Muž zvaný kôň " (1970) a vo veku 86 rokov vo filme "" (1984). V 80. rokoch potom ukončila svoju profesionálnu kariéru v americkej mydlovej opere "Santa Barbara".
Judith Andersonovej bol v roku 1960 udelený Rad britského impéria v hodnosti "Dame Commander" (DBE), roku 1991 dostala Rad Austrálie (AC).
Rameno Štítu-Južného kríža

Rameno Štítu-Južného kríža (iné názvy: rameno Štítu-Kentaura, najmä vo vnútornej časti Galaxie (aj) rameno Štítu, najmä vo vonkajšej časti Galaxie (aj) rameno Kentaura či rameno Južného kríža; angl. "Scutum-Crux arm, Scutum-Centaurus arm, Scutum arm, Centaurus arm, Crux arm") je druhé hlavné špirálové rameno Galaxie. Nachádza sa medzi ramenami Strelca a Pravítka.
Oblasť kde sa rameno Štít-Južný kríž stretáva s jadrom galaxie je oblasť tvorenia nových hviezd. V roku 2006 bola objavená veľká hviezdokopa RSGC1, ktorá obsahuje 14 červených nadobrov. V roku 2007 zase hviezdokopa RSGC2 s približne 50 000 novými hviezdami, ktorá sa nachádza niekoľko 100 svetelných rokov od RSGC1. Predpokladá sa, že jej vek nepresahuje 20 miliónov rokov a obsahuje 26 červených nadobrov. Je to zatiaľ najväčší známy počet týchto hviezd v jednom zoskupení.
Peter Kollár

Peter Kollár (* 1. júl 1974 Bratislava) je slovenský textár, spevák a pedagóg.
Zo života.
Študoval na Konzervatóriu v Bratislave odbor spev (barytón), pod vedením profesorky Marty Beňačkovej a absolvoval u profesorky Miloslavy Sopirovej.
Písanie textov.
Už počas školy sa venoval písaniu textov v zoskupení Passion. Tvorili ho speváci Sväťo Malachovský a Robo Opatovský a hudobníci ako Ľubor Priehradník, Jozef Gregor a Slávo Kopecký.
Spev.
Po absolutóriu v roku 1994 sa stal členom basovej skupiny Slovenského filharmonického zboru. Má za sebou i sólové projekty: Festival "Sacra Umbra" Perosi - La Risurrezione di Cristo, "John King" Daniel Mateja, "Tete a Tete" Ľubo Burger, "Aupair" Miloš Karásek, koncerty so zoskupením Camerata Bratislava, pravidelne účinkuje na Organových dňoch v Trnave. Spolupracuje so súborom pre starú hudbu Solamente Naturali a je členom mužského vokálneho okteta Danubius Octet Singers. 
Pedagóg.
Pôsobil na rôznych školách ako hlasový pedagóg. (ZUŠ Hálkova, Bratislavský chlapčenský zbor, Súkromné slovanské gymnázium, SZUŠ Železničná).
Diskografia.
Textársky, hudobne sa podieľal na týchto hudobných projektoch:
Steven Chu

Steven Chu (* 28. február 1948, St. Louis, Missouri, USA) je americký fyzik, biológ a politik. 
V roku 1997 dostal Nobelovu cenu za fyziku za vývoj metód na ochladenie a zachytenie atómov laserovým svetlom. Spolu s ním dostali Nobelovu cenu aj Claude Cohen-Tannoudji a William Daniel Phillips. 
Od 21. január 2009 do 22. apríla 2013 bol ministrom energetiky USA v kabinete Baracka Obamu. Je aktívnym podporovateľom výskumu v oblasti alternatívnej a jadrovej energie a zástancom obmedzovania fosílnych palív, ktoré je podľa neho kľúčové v otázke boja proti globálnemu otepľovaniu. V čase svojho vymenovania pôsobil ako profesor molekulárnej a bunkovej biológie.
Richard Pouš

Richard Pouš (* 4. február 1993, Bratislava) je slovenský atlét, reprezentant Slovenska, šprintér na vzdialenosti 100 a 200 metrov. Pravidelne reprezentuje svoj klub Slávia PU Prešov na domácich a zahraničných mítingoch. Jeho trénermi sú Marek Béreš a Peter Doroš.Je držiteľom slovenského halového rekordu v behu na 150 metrov v kategórii starších žiakov časom 17,69 s z roku 2007.
Kariéra.
2010 - dorastenec.
Majster Slovenska dorastencov v hale - 60m
2009 - dorastenec.
Majster Slovenska dorastencov - 100m
Majster Slovenska dorastencov v hale - 60m
Breviár

Breviár () je liturgická kniha používaná v rímskokatolíckej cirkvi, ale modlitba breviára existuje aj v anglikánskej cirkvi a starokatolíckej cirkvi. Obsahuje kanonické modlitby, hymny, žalmy a čítania pre kňazov, rehoľníkov i laikov na každodenné používanie počas celého cirkevného roka. Po reforme pápeža Pavla VI. v roku 1974 sa pre denné ofícium používa názov Liturgia hodín.
Breviárové modlitby.
Breviár obsahuje nasledujúce modlitby:
Pendantom v gréckokatolíckej cirkvi je časoslov.
Prebásnené hymny Gorazda Zvonického.
Za najväčší prekladateľský prínos slovenského básnika Gorazda Zvonického môžeme pokladať breviárové hymny, ktoré prebásnil z latinského originálu. Vyšli v troch zväzkoch pod názvom "Hymny na posvätenie času". Prvý a druhý zväzok vyšiel v roku 1975 a tretí o rok neskôr (1976). Niektoré z preložených hymnov boli zhudobnené a vyšli aj knižne pod názvom "Výber zhudobnených hymnov na posvätenie času so sprievodom organa". Pri preklade hymnov sa Zvonický riadil smernicami vatikánskej komisie pre liturgické, teologické a lingvistické preklady, osobitne Konštitúciou "Sacrosanctum Concilium".
Garfield

Garfield je komiks vytváraný Jimom Davisom. Vychádza pravidelne od 19. júna 1978 a v hlavných úlohách sa v ňom predstavuje lenivý kocúr Garfield, trochu nemysliaci pes Odie a ich spoločensky nešikovný majiteľ Jon Arbuckle. Komiks aktuálne publikuje približne 2570 novín a časopisov, čo z neho robí jeden z najpopulárnejších komiksov súčasnosti.
Toyota Yaris

Toyota Yaris je označenie nejaponských verzií automobilov:
Posunok (posunková reč)

Posunok je najmenšia jednotka posunkového jazyka, ktorej sa už priraďuje význam. 
Posunok je tvorený niekoľkými menšími fonologickými jednotkami (fonémami) artikulovanými súčasne, simultánne: 
V slovenskom jazyku sa používa termín "posunok" a v českom jazyku "znak" v užšom slova zmysle. 
Minimálny pár.
Dvojice posunkov, ktoré sa líšia len v jednom komponente (napr. tvar ruky alebo miesto artikulácie či pohyb ruky), tvoria tzv. minimálny pár. Komponent, v ktorom sa líši, má potom platnosť foném. 
Tiež v slovenskom posunkovom jazyku, rovnako ako v slovenskom jazyku, sa môžu fonémy dokladovať veľkým množstvom minimálnych párov, pre porovnávanie napr. posunky TRENČÍN a IZBA, ktoré majú zhodné fonémy – tvar ruky (prostredník, prstenník a malíček sú ohnuté do dlane a dotýkajú sa jej; palec je mierne ohnutý; ukazovák je ohnutý vo všetkých kĺboch a dotýka sa druhého článku palca, ktorý je mierne vzdialenejší od špičky palca) a pohyb ruky (podľa predchádzajúceho popisu tvaru ruky sa potom palec a ukazovák dvakrát opakovane „otvárajú“ a „zatvárajú“, čiže sa vzďaľujú sa a potom sa dotýkajú), ale medzi sebou sa líšia pri jednej fonéme – artikulácii v priestore, prvý posunok sa nachádza pri nose a druhý v dolnej časti líca pri krku. 
Zdieľanie.
Pri produkcii zdieľania v posunkovom jazyku sa vôbec nepoužívajú len ruky. Významy sa tu vyjadrujú dvoma typmi nosičov, ktoré sa vždy používajú simultánne. Tvary a pohyby rúk a miesto artikulácie patria k tzv. nosičom manuálnym. Vedľa nich sa ešte používajú tzv. nosiče nemanuálne, medzi ktoré patria mimika, pohyby a pozície hlavy a hornej časti trupu. K mimike ako výrazu a pohybu tváre sa zaraďujú obočia, oči, nos, ústa, jazyk, zuby a líca. K pohybu úst patria:
Zatiaľ čo v slovenčine sa mimika, pohyby a pozície hlavy a pohyby a tela spájajú výlučne s neverbálnou zložkou komunikácie a v slovenskom posunkovom jazyku a ďalších posunkových jazykov sú nemanuálne nosiče používané aj inak – gramaticky, prípadne i lexikálne a pragmaticky.
Mýtus.
V minulosti sa posunkový jazyk považoval za pantomímu, za jazyk zlúčených gest, avšak dodnes sa nepresne uvádza, že posunok posunkového jazyka je totožný ako gesto.
Claude Cohen-Tannoudji

Claude Cohen-Tannoudji (* 1. apríl 1933, Constantine, Alžírsko) je francúzsky fyzik. Pracoval na École Normale Supérieure v Paríži.
V roku 1997 dostal Nobelovu cenu za fyziku za vývoj metód na ochladenie a zachytenie atómov laserovým svetlom. Spolu s ním dostali Nobelovu cenu aj Steven Chu a William Daniel Phillips.
William Daniel Phillips

William Daniel Phillips (* 5. november 1948, Wilkes-Barre, Pensylvánia, USA) je americký fyzik s talianskym a waleským pôvodom. V roku 1997 dostal Nobelovu cenu za fyziku za vývoj metód na ochladenie a zachytenie atómov laserovým svetlom. Spolu s ním dostali Nobelovu cenu aj Steven Chu a Claude Cohen-Tannoudji.
Biografia.
Narodil sa Williamovi Cornelius Phillipsovi a Mary Catherine Savino. V roku 1959 sa jeho rodičia presťahovali do Camp Hill (blízko Harrisburgu, Pensylvánia), kde chodil na Camp Hill High School. V roku 1970 vyštudoval Juniata College "summa cum laude" (s najvyššou pochvalou) a potom získal doktorát z fyziky na Massachusettskom technologickom inštitúte. Neskôr sa zaoberal Boseho-Einsteinovým kondenzátom. Je profesorom na University of Maryland, College Park.
Je jedným z 35 laureátov Nobelovej ceny, ktorí podpísali list prezidentovi Barackovi Obamovi, v ktorom ho žiadajú, aby poskytol 15 miliárd dolárov ročne na výskum obnoviteľnej energie.
Osobný život.
Phillips si vzal Jane Van Wynenovú, krátko predtým ako odišiel na MIT (Massachusettský technologický inštitút). Ani jeden z nich nebol predtým veriaci. Avšak roku 1979 sa zosobášili v kostole, v Gaithersburgu, Maryland, pretože ocenili jeho rozmanitosť. On a jeho manželka majú dve dcéry; Caitlin Phillipsovú (* 1979), ktorá založila Rebound Designs a Christine Phillipsovú (* 1981), ktorá pracuje vo Vedeckej komunikácii.
Počas seminára na UMCP katedre chémie a biochémie Phillips vyhlásil, "rubídium je Boží dar Boseho-Einsteinových kondenzátov."
Pórbandar (mesto)

Pórbandar je pobrežné mesto na západe Indie pri Arabskom mori. Je hlavné mesto rovnomenného okresu v štáte Gudžarát. V roku 2001 malo mesto 133 tisíc obyvateľov. Mesto je dôležitým prístavom v oblasti.
V roku 1869 sa v meste narodil politik a mysliteľ Móhandás Karamčand Gándhí (मोहनदास करमचन्द गांधी). V literatúre sa mesto spomína ako domov Sudama, priateľa boha Kršna.
Rostislav Čada

Rostislav Čada (* 31. máj 1954, Brno) je bývalý český hokejista a tréner. 
Klubový hokej.
S hokejom začal v rodnom Brne, pričom v roku 1971 získal titul juniorského majstra republiky. Za materský klub ZKL Brno hral najvyššiu súťaž Československa a až do roku 1980 bol verný materskému klubu s malou výnimkou v Jihlave. Kariéru ukončil v Žďári nad Sázavou. 
Trénerská kariéra.
Rostislav Čada začínal trénerskú kariéru v Úvoze ako tréner mládeže. Čada vyštudoval pedagogickú fakultu, získal trénerské vzdelanie a športové triedy v Zetore trénoval od roku 1984. Nasledoval prechod do Ingstavu a nakoniec do extraligového Zetoru. Kariéru profesionálneho trénera rozbehol vo švajčiarskom klube HC Ascona v druhej najvyššej švajčiarskej súťaži. V tomto klube bol trénerom a zároveň mal na starosti po trénerskej stránke i chod celého klubu ako šéftréner. V roku 1995 prestúpil do popredného švajčiarskeho klubu HC Ambri-Piotta. Tam pôsobil najskôr ako šéftréner mládeže, potom tréner juniorov a v posledných troch rokoch ako asistent a neskôr hlavný tréner A-tímu švajčiarskeho klubu. V roku 1999 doviedol Ambri k víťazstvu v Kontinentálnom pohári v Košiciach - na zimnom štadióne na Kavečianskej. V sezóne 1999/2000 viedol toto švajčiarske mužstvo ako hlavný tréner v Superpohári, kde proti sebe bojoval víťaz EPM Metallurg Magnitogorsk proti HC Ambri Piotta, víťazovi Kontinentálneho pohára. Svoje pôsobenie v HC Ambri-Piotta ukončil Čada kvôli menším zdravotným problémom v sezóne 2002/03. Po návrate do Česka sa ujal trénerského žezla v prvoligovej Třebíči, odkadiaľ prestúpil po sezóne do Plzne. Na lavičke extraligovej Plzne celú sezónu neostal a v priebehu ročníka ho nahradil Miroslav Přerost. Čada sa potom ujal juniorky Komety Brno aby sa v lete 2005 vrátil do Švajčiarska, kde prevzal juniorku Klotenu. Po roku zavítal po prvýkrát na Slovensko, kde sa stal hlavným tréneromHC Slovan Bratislava. Ani túto sezónu, ale do konca nedotiahol, keď ho v Slovane nahradil Zdeno Cíger. Nasledovalo pôsobenie v Brne a neskôr prešiel do Košíc. Po zisku striebra v sezóne 2007/08 si to Čada nasmeroval do dôverne známeho prostredia, ktoré mu poskytoval švajčiarsky klub HC Ambri-Piotta. V ďalšej sezóne 2009/2010 sa vrátil do Košíc, kde vystriedal Antona Tomka, ktorý odišiel z Košíc po zisku majstrovského titulu. Rostislav Čada však perfektne zapadol do klubu a získal v ďalších 2 sezónach s Košicami titul majstra SR a tým pádom sa stali Košice jediným klubom zo Slovenska, ktorý získal majstrovský titul 3x v rade. Po úspešnej sezóne 2010/2011 odchádza Rostislav Čada trénovať klub Avangard Omsk.
Leo Esaki

Leo Esaki alebo Reona Esaki alebo Leona Esaki (; * 12. marec 1925, Osaka, Japonsko) je japonský fyzik. 
V roku 1973 dostal Nobelovu cenu za fyziku za objav tunelového javu v polovodičoch. V roku 1973 dostali Nobelovu cenu za fyziku aj Ivar Giaever a Brian David Josephson.
Ivar Giaever

Ivar Giaever (v nórčine sa píše "Giæver"; * 5. apríl 1929, Bergen, Nórsko) je nórsko-americký fyzik, emeritný profesor na Rensselaer Polytechnic Institute, profesor na Universitetet i Oslo a predseda spoločnosti "Applied Biophysics".
V roku 1973 dostal Nobelovu cenu za fyziku "za objav tunelového javu v supravodičoch". Jeho podiel bol konkrétne za „experimentálne objavy týkajúce se tunelovania v polovodičoch a supravodičoch“. 
V roku 1952 získal inžiniersky titul na Nórskej univerzite vedy a techniky. O dva roky neskôr odišiel do Kanady, kde pracoval v spoločnosti General Electric. O ďalšie dva roky sa presťahoval do USA a v roku 1958 začal pracovať vo výskumnom a vývojovom centre General Electric v Schenectady v štáte New York. V roku 1964 získal titul Ph.D. na Rensselaer Polytechnic Institute a aj americké občianstvo.
Výskum, ktorý neskôr viedol k získaniu Nobelovej ceny, robil v roku 1960. Po tom čo Leo Esaki v roku 1958 objavil tunelový jav u elektrónov v polovodičoch, Giaver preukázal tento jav i u supravodičov. Jeho experimenty podnietili teoretického fyzika Briana Josephsona k štúdiu tohto javu, pri ktorom v roku 1962 predpovedal Josephsonov jav. Esaki a Giaever získali polovicu Nobelovej ceny za rok 1973 a Josephson získal druhú polovicu.
Jeho neskorší výskum sa sústredil hlavne na biofyziku. V roku 1969 robil výskum na University of Cambridge v Anglicku a pokračoval v ňom po návrate do USA.
Posunok

Posunok môže byť:
Znakový jazyk

Znakový jazyk alebo nepresne znaková reč môže byť:
Mechelen

Mechelen (fr. "Malines", nem. "Mecheln") je belgické mesto a správne centrum jedného z obvodov provincie Antverpy vo Flámskom regióne.
Obec Mechelen okrem vlastného mesta zahŕňa bývalé obce Heffen, Hombeek, Leest, Muizen a Walem a patrí k nej i osady Nekkerspoel a Battel.
S 80 176 obyvateľmi je Mechelen desiatym najväčším mestom v Belgicku.
Mechelen sa nachádza v metropolitnej oblasti známej ako "flámsky diamant" na pol cesty medzi Bruselom a Antverpami vo vzdialenosti asi od oboch.
Leží na rieke Dijle, a preto býva označované ako "„Dijlestad“".
V roku 1559 sa Mechelen stal sídlom arcibiskupstva a od roku 1962 zdieľa túto funkciu s Bruselom.
Dejiny.
Archeologické nálezy, ktoré dokazujú osídlenie území medzi Bruselom, Leuvenom a Antverpami v dobe laténskej, sa koncentrujú najmä v okolí Mechelenu, kde boli pôvodne mokrade. Medzi tieto nálezy patrí dlhá kanoe z dubového kmeňa a osada s asi piatimi drevenými domami pri Nekkerspoele.
Územie Mechelenu pri rieke Dijle bolo osídlené aj v období Galorománov, ako to dokazuje niekoľko rímskych ruín a ciest.
V 3. - 4. storočí bola oblasť za slabnúceho vplyvu Rimanov osídlená germánskymi kmeňmi. Podľa tradície oblasť v 8. storočí pokresťančil škótsky alebo írsky misionár svätý Rumold (holandsky "Rombout") a pravdepodobne tu založil aj kláštor.
V roku 1303 Mechelenu udelil mestské práva brabantský vojvoda Ján II. V tom čase sa začala aj rivalita medzi Mechelenom a Antverpami.
V 15. storočí sa Mechelen dostal pod vládu burgundského vojvodstva a nastalo obdobie rozkvetu.
V roku 1473 Karol Smelý do mesta presunul niekoľko politických inštitúcii a až do Francúzskej revolúcie bol Mechelen sídlom vrchného súdu.
V neskorom stredoveku Mechelen bohatol vďaka obchodu so súknom a v prvej polovici 16. storočí za vlády Margaréty Habsburskej sa stal dokonca hlavným mestom Nizozemska (približne dnešné Holandsko, Belgicko a Luxembursko).
V druhej polovici 16. storočia prudko poklesol politický vplyv Mechelenu, pretože veľa vládnych inštitúcií bolo presunutých do Bruselu. Stratu politickej moci však vynahradil vzostup v cirkevnej hierarchii – roku 1559 sa stal Mechelen sídlom arcibiskupstva, a teda duchovným hlavným mestom Nizozemska.
V roku 1572 počas osemdesiatročnej vojny mesto vypálili a vyplienili Španieli.
Po tejto udalosti muselo byť mesto prestavané. V tomto období tu začala výroba nábytku, ktorá pretrváva dodnes.
V roku 1781 nariadil cisár Jozef II. Habsburský zbúranie mestských hradieb. Na ich mieste je dnes vnútorný cestný okruh. 
19. storočie znamenalo nástup priemyslovej revolúcie. V roku 1835 bola otvorená prvá železničná trať v Európe medzi Bruselom a Mechelenom, ktorý sa stal belgickým železničným uzlom. To viedlo k rozvoju rôznych odvetví kovospracujúceho priemyslu, okrem iného železničného strojárenstva, ktoré je v meste dodnes.
Susan Sarandonová

Susan Sarandonová (* 4. október 1946) je americká herečka. Svoju kariéru začala v 70. rokoch a v roku 1995 získala Oscara za najlepšiu herečku v hlavnej úlohe filme "Mŕtvy muž prichádza". Je známa aj svojím liberálnym sociálnym a politickým aktivizmom.
Enna (prvé meno)

Enna je ženské krstné meno. Pochádza z nemecko-frízskych mien začínajúcich na Agin-/Egin-, pochádzajúcich z nemeckého základu, vykladaného napríklad ako "orol". Ďalší variant je Énna, ktorý možno znamená v írčine "ako vták". Bolo to meno niekoľkých írskych kráľov a hrdinov.
Zrno

Zrno môže byť:
Eulália

Eulália (v iných jazykoch často "Eulalia") je ženské krstné meno. Pochádza z gréckych slov ευ (eu) "dobre" a λαλεω (laleó) "hovorím". Takže to znamená "dobre hovoriaci, blahohrečiaci".
Rotterdamská loď

Rotterdamská loď bola jednou z prvých ponoriek, ktorú v roku 1653 postavil v meste Rotterdam francúzsky konštruktér známy len ako „M. de Son“. Táto vôbec ako prvá známa v histórii mala mechanický pohon na báze lopatkového kolesa umiestneného uprostred trupu a poháňaného pomocou hodinového stroja. Pohon bol však príliš slabý, než aby bol schopný pohnúť takmer 22-metrovým plavidlom, hoci sa jeho konštruktér chvastal, že bude schopné preplávať Lamanšský prieliv tam i späť za jediný deň a potopiť pritom stovky lodí. Bola to pravdepodobne tiež prvá ponorka, ktorá bola postavená pre vojenské účely, konkrétne Belgičanmi proti Anglickému námorníctvu. Čiastočne ponorné plavidlo malo taranovať nepriateľské lode.
V skutočnosti nešlo o ponorku v pravom zmysle slova, ale len o čiastočne ponorný čln. Plavidlo tvorili dva paralelné vretenovité trupy, ktorých dlhou osou prebiehal centrálny trám, slúžiaci zároveň ako výstuž i taran. V trupe bol vzduch pre jedného človeka na 3 hodiny. Oba trupy boli spojené priečnou osou, na ktorej bolo umiestnené lopatkové koleso, poháňajúce tento „katamaran“.
Tiffany Dupontová

Tiffany Dupontová (* 22. marec 1981, Burke, Virgínia, USA) je americká herečka. Známa sa stala vďaka hlavnej úlohe vo filme "One Night with the King". V súčasnosti účinkuje v seriáli "Greek" (ako Frannie).
Biografia.
Tiffany Dupontová sa narodila v Burke, v štáte Virgínia v USA. Meria 168 centimetrov. Stala sa Miss University v Georgii. Maturovala v štáte Georgia.
Pornography

Pornography je štvrtý radový album britskej skupiny The Cure. Je to posledný album, na ktorom hrá pôvodný bubeník Lol Tolhurst na bicie a zároveň prvý, na ktorom hrá na klávesy. Je to tiež jediný album, na ktorom sa o jeden nástroj (klávesy) delia všetci členovia skupiny.
Svätá Eulália

Svätá Eulália môže byť:
Enna

Enna môže byť:
Stredná odborná škola elektrotechnická (Stropkov, Hviezdoslavova 44)

Stredná odborná škola elektrotechnická Stropkov (SOŠE Stropkov) je stredná odborná škola v Stropkove. Sídli na Hviezdoslavovej ulici č. 44.
Škola vznikla 1. septembra 1962 a jej vznik je úzko spätý so susednou elektrotechnickou firmou TESLA Stropkov, ktorá hlavne v minulosti bola známa výrobou najmä telefónnych prístrojov.
V školskom roku 2019/2020 sa žiaci v škole budú môcť vyučovať v dvoch študijných 4-ročných odboroch s maturitou a to:
Tatran Stupava

Tatran Stupava môže byť:
Rytmické krátenie

Rytmické krátenie (iné názvy: rytmický zákon, rytmické striedanie dĺžok) je zmena dlhej slabiky na krátku po predchádzajúcej dlhej slabike.
Slovenčina.
Je to typická vlastnosť spisovnej slovenčiny (na úrovní nárečí typická vlastnosť stredoslovenských nárečí) a typický znak, ktorý slovenčinu odlišuje napríklad od češtiny.
Rytmické krátenie sa týka jednotlivých slov (nie skupín slov). Za dlhé slabiky sa považujú nielen slabiky s dlhou samohláskou, ale aj s dvojhláskou a dlhým l a r. Skracovanie dlhej slabiky znamená, že sa dlhá samohláska mení na krátku a dvojhláska sa mení na obyčajnú samohlásku tak, že vypadne jej 
začiatočné i (ô sa mení na o).
Príklad: Hoci sa povie kn"i"hám, povie sa l"á"skam a nie l"á"skám, pretože v slove láska je prvá slabika dlhá (lebo má v strede dlhé a).
Existuje viacero výnimiek z rytmického krátenia. Podrobnosti sú uvedené v "Pravidlách slovenského pravopisu".
V "Pravidlách slovenského pravopisu" z roku 1991 došlo v oblasti rytmického krátenia k viacerým zmenám (presnejšie k redukcii počtu výnimiek); uvedené sú v bode 11. v úvode v "Krátkom slovníku slovenského jazyka" (napr. predtým píšúci - dnes píšuci; predtým prevádzkár(eň) - dnes prevádzkar(eň), predtým kamzíčí - dnes kamzičí).
Toray Pan Pacific Open 2009

Toray Pan Pacific Open 2009 sa konal v dňoch od 27. septembra do 2. októbra v japonskom hlavnom meste Tokiu na otvorených dvorcoch s tvrdým povrchom. Rozpočet turnaja bol 2 000 000 USD. Víťazkou sa stala nenasadená Ruska Marija Šarapovová, ktorá vo finále viedla nad turnajovou sedmičkou Srbkou J. Jankovićovou v prvom sete 5:2, keď jej súperka stretnutie skrečovala pre zranenie ramena. Bol to jej 20. titul na okruhu WTA. Víťazkami štvorhry sa stal americko-taliansky pár Alisa Klejbanovová a Francesca Schiavoneová.
Víťazi.
Dvojhra žien.
 Marija Šarapovová vs. Jelena Jankovićová  5-2 skreč 
Štvorhra žien.
 Alisa Klejbanovová / Francesca Schiavoneová vs. Daniela Hantuchová / Ai Sugijamová  6-4, 6-2
Ernst Julius Cohen

Ernst Julius Cohen (* 7. marec 1869, Amsterdam, Holandsko – † 5. marec 1944, Koncentračný tábor Auschwitz-Birkenau, Poľsko, vtedy Nemecko) bol holandský chemik židovského pôvodu. Je známy predovšetkým vďaka svojej práci v oblasti alotropie kovov (prevažne cínu). 
Zaoberal sa polymorfizmom prvkov aj zlúčenín, ale aj fotografickou chémiou, elektrochémiou a históriou vedy. Publikoval viac ako 400 vedeckých článkov a viacero kníh.
Fluidum

Fluidum (zastarano aj "fluid") môže byť:
Náhorný Karabach

Náhorný Karabach (z rus.; termín vznikol začiatkom 20. rokov 20. storočia) môže byť:
Brian David Josephson

Brian David Josephson (* 4. január 1940, Cardiff, Spojené kráľovstvo) je britský fyzik. 
V roku 1973 dostal spolu s Leom Esakim a Ivarom Giaeverom Nobelovu cenu za fyziku za teoretickú predpoveď vlastností supravodivého prúdu tunelovou bariérou, špeciálne tých javov, ktoré sú dnes známe ako Josephsonove javy.
Ben Roy Mottelson

Ben Roy Mottelson (* 9. júl 1926, Chicago, Illinois, USA – † 13. máj 2022) bol dánsky fyzik, ktorý sa zaoberal predovšetkým jadrovou fyzikou a kvantovou mechanikou.
V roku 1975 dostal spolu s Aagem Nielsom Bohrom a Jamesom Rainwaterom Nobelovu cenu za fyziku za prácu v oblasti teórie štruktúry atómového jadra, presnejšie za objav vzťahu medzi kolektívnym pohybom a pohybom individuálnych častíc v atómových jadrách a za rozvoj teórie štruktúry jadra atómu na základe tohto vzťahu.
James Rainwater

Leo James Rainwater (* 9. december 1917, Council, Idaho, USA - † 31. máj 1986, New York) bol americký fyzik. 
V roku 1975 dostal Nobelovu cenu za fyziku za objav vzťahu medzi kolektívnym pohybom a pohybom individuálnych častíc v atómových jadrách a za rozvoj teórie štruktúry jadra atómu na základe tohto vzťahu. Spolu s ním dostali cenu aj Aage Niels Bohr a Ben Roy Mottelson.
[Kategória:Osobnosti z Idaha]
Monzón

Monzón je malé mesto v španielskom autonómnom spoločenstve Aragónsko. Nachádza sa na severovýchode v okrese Cinca Medio v blízkosti riek Cinca a Sosa.
V stredoveku bolo mesto Monzón významnou pevnosťou, najstaršia časť hradu "Torre del Homenaje" pocháza z 9. storočia. Hrad bol neskôr sídlom templárov. V období medzi 13. a 17. storočím býval Monzón miestom zasadania aragonských snemov.
Medzi hlavné pamiatky mesta patrí okrem stredovekého hradu aj románska katedrála "Santa Maria del Romeral" postavená na románsky a zachovalé stredoveké hradby s bránou "Puerta de Luzán".
Boris Nikolajevič Delone

Boris Nikolajevič Delone, v západnom svete známy najmä ako Delaunay (; * 15. marec 1890, Petrohrad, Ruská ríša – † 17. júl 1980, Moskva, ZSSR, dnes Rusko) bol ruský matematik, jeden z prvých ruských horolezcov a otec fyzika Nikolaja Borisoviča Deloneho. Správna transkripcia jeho mena je "Delone", transkripciu "Delaunay" používal vo svojich skorších dielach publikovaných vo francúzštine a nemčine. Svoje priezvisko zdedil po francúzskom napoleonskom dôstojníkovi de Launayom, ktorý bol v Rusku v roku 1812 zajatý.
Boris Nikolajevič Delone je známy predovšetkým vďaka tzv. Deloneho triangulácii, ktorú objavil v roku 1934. Pracoval aj v abstraktnej algebre a geometrii čísel. Vyvinul tiež tzv. matematickú kryštalografiu a všeobecné matematické modely kryštálov.
Ako horolezec podnikal výpravy najmä v Kaukaze a Altaji, kde je po ňom pomenovaný jeden vrchol ().
Nikolaj Borisovič Delone

Nikolaj Borisovič Delone (* 22. máj 1926, Leningrad, ZSSR – † 11. september 2008, Moskva, Rusko) bol ruský fyzik a syn matematika Borisa Nikolajeviča Deloneho. Je známy predovšetkým vďaka prvým pozorovaniam multifotónovej ionizácie, ktoré uskutočnil v roku 1965.
Delaunay

Delaunay môže byť:
Delone

Delone môže byť:
Dvojhra na Toray Pan Pacific Open 2009

Ženská dvojhra na Toray Pan Pacific Open 2009 sa hrala ako súčasť Toray Pan Pacific Open 2009 od 27. septembra do 2. októbra 2009. Titul získala Ruska Marija Šarapovová, ktorá vo finále viedla nad turnajovou sedmičkou Srbkou J. Jankovićovou v prvom sete 5:2, keď jej súperka stretnutie skrečovala pre zranenie ramena. Bol to jej 20. titul na okruhu WTA.
Georgij Feodosievič Voronoj

Georgij Feodosievič Voronoj (, ; * 28. apríl 1868, Žuravka, Poltavská gubernia, Ruská ríša, dnes Ukrajina – † 20. november 1908, Varšava, Ruská ríša, dnes Poľsko) bol matematik z Ruskej ríše. Je známy najmä vďaka tzv. Voronojovým diagramom. V Petrohrade študoval pod vedením Andreja Andrejeviča Markova.
Ivan Klíma

Ivan Klíma (* 14. september 1931, Praha, rodným menom "Ivan Kauders") je český spisovateľ a publicista. Klíma je osobnosťou českej literatúry druhej polovice 20. storočia. Jeho tvorba bola preložená do 31 jazykov vrátane exotických ako čínština, hindčina, gréčtina či estónčina.
Biografia.
Počas druhej svetovej vojny Klíma ako dieťa prežil tri roky v koncentračnom tábore Terezín. V roku 1956 vyštudoval český jazyk a literárnu veda na filozofickej fakulte Karlovej univerzity v Prahe. V rokoch 19631969 bol redaktorom časopisov "Literární noviny", "Literární listy" a "Listy". Po roku 1968 bo na zoznamu zakázaných autorov a pracoval ako zememerač, sanitár ale aj smetiar.
Nesúhlasnosť

Nesúhlasnosť môže byť:
Karol Lovaš

Karol Lovaš (brat Šavol) (* 1. október 1976, Trnava, ČSSR) je slovenský kňaz a spisovateľ.
Bol politickým reportérom a moderátorom Rádia Twist. Komentoval priebeh udalostí zatýkania bývalého slovenského premiéra Vladimíra Mečiara vo vile Elektra. Bol autorom relácie Sauna v Rádiu Twist. V rámci nej pripravoval rozhovory napríklad s Ginou Lolobrigidou, Albanom Carrisim, Carlom Pontim ml., Elenou Obraztsovou, Ultrou Violet, Katarínou Kolníkovou, Hanou Zelinovou, Blahoslavom Hečkom a ďalšími. V roku 1996 získal cenu Literárneho fondu ako spoluautor relácie Žurnál. V roku 1999 bol spravodajcom vo vojnovej Juhoslávii. Pravidelne sa hlásil zo srbského Belehradu a kosovskej Prištiny.
V roku 2009 absolvoval Katolícku teologickú fakultu Karlovej univerzity v Prahe. Na Filozofickej fakulte Katolíckej univerzity v Ružomberku absolvoval postgraduálne štúdiá z Teórie a dejín žurnalistiky. Od roku 2016 sa venuje tiež vysokoškolskej pedagogickej činnosti so zameraním na rozhlasovú žurnalistiku. Miestom jeho akademického pôsobenia je Univerzita Karlova.
Pravidelné rozhlasové zamyslenia Karola Lovaša uvádza prvý okruh RTVS – Rádio Slovensko. Od roku 2011 pôsobí a tvorí v dedinke Božejov na Českej Vysočine.
V roku 2018 vydal vo Vydavateľstve Spolku slovenských spisovateľov knižný rozhovor s Alojzom Lorencom: "Je štátny prevrat, na víkend domov neprídem".
V českom vydavateľskom dome Euromedia vyšlo v roku 2019 rozšírené knižné vydanie rozhovoru s Alojzom Lorencom pod názvom: "Generál, který byl u toho".
Hrad Český Šternberk

Gotický hrad Český Šternberk leží na ľavom brehu rieky Sázavy v tesnej blízkosti diaľnice D1 na území rovnomenného mestečka v okrese Benešov.
Vilhelm Bjerknes

Vilhelm Friman Koren Bjerknes (* 14. marec 1862, Oslo, Nórsko – † 9. apríl 1951, Oslo) bol nórsky fyzik a meteorológ. Významne prispel k vývoju moderných metód predpovede počasia a fyzikálnej hydrodynamiky. Ako asistent Heinricha Rudolfa Hertza tiež významne prispel v oblasti elektromagnetickej rezonancie.
Burton Richter

Burton Richter (* 22. marec 1931, Brooklyn, New York, New York, USA - † 18. júl 2018, Palo Alto, Kalifornia) bol americký fyzik. 
V roku 1976 dostal Nobelovu cenu za fyziku za objav ťažkých elementárnych častíc nového druhu – najmä tzv. častice J/ψ. Nobelovu cenu dostal spolu s ním aj Samuel Čao Čung Ting, ktorý urobil tento objav nezávisle od Richtera. Viedol tím na Stanford Linear Accelerator Center (SLAC), ktorý časticu v roku 1974 objavil. Bol riaditeľom SLAC od 1984 do 1999.
Samuel Chao Chung Ting

Samuel Chao Chung Ting (po čínsky "Samuel Čao Čung Ting"; * 27. január 1936, Ann Arbor, Michigan, USA) je americký fyzik. 
V roku 1976 dostal spolu s Burtonom Richterom Nobelovu cenu za fyziku za objav ťažkých elementárnych častíc nového druhu, najmä tzv. častice J/ψ.
Ženská štvorhra na Toray Pan Pacific Open 2009

Ženská štvorhra na Toray Pan Pacific Open 2009 sa hrala ako súčasť Toray Pan Pacific Open 2009 od 27. septembra do 2. októbra. Víťazkami sa stali Ruska Alisa Klejbanovová a Talianka Francesca Schiavoneová, ktoré vo finále porazili slovensko-japonský pár Daniela Hantuchová, Ai Sugijamová 6-4 6-2.
Priadka morušová

Priadka morušová () je stredne veľký žltavobiely motýľ z čeľade priadkovité (Bombycidae) s rozpätím krídel až do 45 mm, ktorý je známy ako producent hodvábu. Z hľadiska svojej reprodukcie je celkom závislý od človeka, lebo vo voľnej prírode sa už nevyskytuje. Potravou húseníc je výhradne lístie z moruší. Druh sa pestuje hlavne na severe Číny a v Iráne. Jeho najbližším voľne žijúcim príbuzným druhom je "Bombyx mandarina", s ktorým môže vytvárať hybridné formy (Goldsmith et al., 2004) a ktorý sa vyskytuje od severnej Indie cez severnú Čínu a Kóreu až po Japonsko.
Vývoj.
Samička po spárení nakladie 500-600 vajíčok, z ktorých sa v máji nasledujúceho roku vyliahnu drobné húseničky, ktoré sú dlhé asi 3 mm. Húsenica v umelých kontinuálnych chovoch sa liahne z vajíčka asi po desiatich dňoch a je veľmi „žravá“. Keď sa hlava húsenice sfarbí do hneda, znamená to, že sa bude zvliekať. Tieto sa počas svojho života cca štyrikrát zvliekajú. Po poslednom zvlečení, keď dosiahnú dĺžku až 90 mm, sa menia na kuklu. Táto je umiestnená v zámotku (kokóne), ktorý jej zaručuje ochranu. Na jeho vytvorenie používa húsenica dve snovacie žľazy, ktorými vylučuje hustú šťavu vo forme dvoch vláken, ktoré sa pri vyústení spájajú v jedno vlákno, ktoré na vzduchu rýchlo stuhne. Vlákno v zámotku meria 900-1000 metrov a jeho hrúbka je okolo 0,037 mm. Hodvábna niť je spoločne s pavučinou najpevnejšou tkaninou a v textilnom priemysle je jedinečnou prírodnou surovinou. Hotové zámotky boli u nás v minulosti vykupované na ďalšie spracovanie v pradiarňach hodvábu. Už v druhej polovici tridsiatych rokov chov priadky morušovej postupne na Slovensku upadal a po druhej svetovej vojne v krátkom čase prakticky úplne zanikol. Mnoho ďalších nočných motýľov vytvára zámotky, ale len niektoré väčšie druhy z čeľadí Bombycidae a Saturniidae sú využívané na výrobu látok.
Zámotok je vytvorený jediným neprerušeným hodvábnym vláknom, ktoré je veľmi jemné a lesklé. K výrobe 1 kilogramu hodvábu je potrebných asi 2–3 tisíc kusov kokónov. Pokiaľ dostaneme po rozpletení z jedného kokónu necelý kilometer vlákna, potom cca 9-10 kokónov by stačilo na dosiahnutie vrcholu Mount Everestu. Na svete je každoročne produkovaných asi 35 tisíc ton surového hodvábu, na produkciu ktorého spotrebujú húsenice asi 500 tisíc ton listov moruše. Podľa údajov v knihe od to E. L. Palmera (Fieldbook of Natural History, 1949), jeden kilogram hodvábu predstavuje asi 3 200 kilometrov vlákna. Ročná celosvetová produkcia hodvábu predstavuje 112 miliárd kilometrov, čo je 300-násobná vzdialenosť medzi Zemou a Slnkom.
Libor Hudáček

Libor Hudáček (* 7. september 1990, Levoča) je slovenský hokejový útočník. Jeho starší brat Július je hokejový brankár.
Klubový hokej.
Hudáček svoju hokejovú kariéru odštartoval v Spišskej Novej Vsi. Po viacerých úspešných juniorských sezónach debutoval A-tíme v sezóne 2008/2009, kedy odohral 46 zápasov so ziskom 37 bodov (19 gólov, 18 asistencií). Na konci sezóny sa tešil z majstrovského titulu. V sezóne 2009/2010 bol členom projektu HK Orange 20, kde nastúpil na 23 zápasov. Zvyšok sezóny odohral za HC Slovan Bratislava. V nasledujúcom ročníku 2010/2011 odohral za Slovan 55 zápasov základnej časti (6+18) a 7 zápasov play-off (1+2). V sezóne 2011/2012 strelil v siedmom finálovom zápase play-off proti Košiciam víťazný gól a so Slovanom získal titul majstra Slovenska. V júni 2012 podpísal so Slovanom Bratislava nový kontrakt na tri roky do 30. apríla 2015. 
Pred sezónou 2015/2016 podpísal dvojročnú zmluvu so švédskym klubom Örebro HK. 12. februára 2018 rozviazal zmluvu s týmto klubom a dohodol sa na spolupráci s Färjestadom do konca aktuálnej sezóny. Nasledujúce dve sezóny pôsobil v Česku, kde hrával za Bílí Tygři Liberec. S klubom sa stal vice-majstrom Česka a najproduktívnejším zahraničným hráčom v sezóne 2019/2020. Následne podpísal zmluvu s účastníkom KHL Neftechimik Nižnekamsk. Potom, čo klub nepostúpil do vyraďovacej časti, dostal Hudáček možnosť hrať vo švajčiarsku za HC Lausanne, avšak v štvrtom zápase si zlomil nohu. Začiatok ďalšej sezóny mu v Nižnekamsku nevyšiel, po jedenástich zápasoch tu ukončil svoje pôsobenie. Následne podpísal zmluvu so švajčiarskym klubom HC Lugano, kde aj napriek produktívnemu debutu už po dvoch mesiacoch skončil a stal sa hráčom klubu KHL CHK Dynama-Minsk.
1. augusta 2022 podpísal zmluvu s českým klubom HC Oceláři Třinec.
Reprezentácia.
V slovenskej reprezentácii odohral zápasy do 18 a do 20 rokov. Bol členom strieborného tímu na MS 2012.
Flight 666 (soundtrack)

Flight 666 je originálny soundtrack k DVD, ktorý nahrala britská heavy metalová skupina Iron Maiden na turné Somewhere Back in Time World Tour k albumu Somewhere Back in Time. Vyšiel 22. mája 2009 v Spojenom kráľovstve a 9. júna 2009 v USA.